kardosdrur/scandi-wiki huggingface dataset:
Mojang AB

Mojang Studios er en svensk videospilsudvikler med base i Stockholm. Det blev i 2009 grundlagt af den uafhængige videospilsdesigner Markus Persson som Mojang Specifications til udvikling og udgivelse af Perssons sandbox- og overlevelses-videospil Minecraft. Studiet arvede sit navn fra et tidligere videospilsfortagende, som Persson to år forinden havde forladt. Efter spiludgivelsen inkorporerede Persson i samarbejde med Jakob Porsér virksomheden som Mojang AB i slutningen af 2010 og hyrede Carl Manneh som virksomhedens administrerende direktør. Andre tidligere ansættelser omfattede Daniel Kaplan og Jens Bergensten.

Minecraft blev en stor succes og endte til sidst med at blive det mest solgte spil nogensinde, hvilket gav Mojang vedvarende vækst. Med et ønske om at komme videre med spillet tilbød Persson at sælge sin andel i Mojang, og virksomheden blev opkøbt af Microsoft gennem Xbox Game Studios (dengang kendt som Microsoft Studies) i november 2014. Persson, Porsér og Manneh efterlod efterfølgende Mojang, hvor Jonas Mårtensson erstattede Manneh. I maj 2020 blev Mojang rebranded som Mojang Studios.

I 2021 beskæftiger virksomheden cirka 600 medarbejdere. Direktører inkluderer administrerende direktør Mårtensson og studiechef Helen Chiang. Mojang Studios har udover Minecraft udviklet Caller's Bane, et digitalt samler kortspil, Crown and Council, et turbaseret strategispil, og dungeon crawl spillet Minecraft Dungeons. Det har også udgivet adskillige mindre spil som en del af Game jams organiseret af Humble Bundle og udgivet de eksternt udviklede Cobalt og Cobalt WASD

Noter

Referencer 

Computerspilsvirksomheder fra Sverige
Virksomheder i Stockholm
Dakhla

Dakhla/Villa Cisneros er den næststørste by i Vestsahara, et område som siden 27. februar 1976 har været en del af Marokko, Dakhla er den administrative hovedby i regionen Oued Ed-Dahab-Lagouira og provinsen Oued Ed-Dahab. Den havde en befolkning på 58.104 mennesker ved den marokkanske folketælling i 2004 .

Eksterne kilder/henvisninger 

Vestsahara
Byer i Marokko
Steffen Stræde

Steffen Stræde (født 19. marts 1966 i Korsør) var fra 2012-19 administrerende direktør i Zoologisk Have i København. Han er uddannet forstkandidat og senere en ph.d. fra Den Kongelige Veterinær- og Landbohøjskole.

Steffen Stræde er vokset op på Djursland. Han rejste jorden rundt i et par år samt arbejdet som skibssnedker på øen Sankt Thomas. Han arbejdet som skovarbejder, inden han begyndte på Landbohøjskolen, hvor han tog en forstkandidateksamen i 1996 og senere en ph.d. om nationalparker i Nepal, hvor han boede i to år.

Steffen Stræde har været projektleder i WWF Verdensnaturfonden og DANIDA, afdelingschef i Rambøll, administrerende direktør for Knuthenborg Safaripark og senest direktør i emballagefirmaet A. C. Schmidt A/S.

Steffen Stræde bor i Lyngby, med kæreste og fire børn.

Reference 

Forstmænd fra Danmark
Danskere i 2000-tallet
København Zoos direktører
Personer i Kraks Blå Bog
Personer fra Korsør
Emil Sjögren

Johan Gustaf Emil Sjögren (født 16. juni 1853 i Stockholm, død 28. februar 1918 sammesteds) var en svensk komponist.

Sjögren blev elev af Konservatoriet i Stockholm og studerede senere (1879-80) i Berlin kontrapunkt under Friedrich Kiel og orgel under Carl August Haupt. Som komponist debuterede han 1876 med et hæfte sange og hævdede sig senere i stigende grad som en af Sveriges mest talentfulde sangkomponister, varm, indtagende og karakterfuld i sin lyrik (Tannhäuser-Sangene, "Spanische Lieder", "Der Vogt von Tenneberg", 4 digte af Ernst von der Recke etc.). Samme egenskaber præger ligeledes hans talrige klaverkompositioner "Erotikon" (prisbelønnet i København), "Novelletter", "Paa Vandring", "Stemninger" etc., ikke mindre hans fem violin-sonater, hvoraf den fine og poetiske E-moll-Sonate (Nr 2) vel tør regnes for hans bedste Værk, åndsbeslægtet med Grieg, men dog særbestemt ved hans eget udpræget svenske natur. Desuden har han skrevet større vokalværker, "Bacchanal" og "Johanneskantat", sangkvartetter og musik for orgel. 1891 ansattes han som organist ved Johannes-Kirken i Stockholm. Ved sin rige og fornemme musikbegavelse står Sjögren som en af de fineste og mest personligt mærkede kunstnere for sin tid i det svenske musikliv.

Kilder 

 

Komponister fra Sverige
Organister fra Sverige
Personer fra Stockholm
Svenskere i 1800-tallet
Svenskere i 1900-tallet
Klassiske organister
Pianister fra Sverige
Klassiske pianister
Tor Aulin

Tor Bernhard Wilhelm Aulin (født 10. september 1866 i Stockholm, død 1. marts 1914 sammesteds) var en svensk violinist og dirigent. Han var bror til Valborg Aulin.
 
Aulin gik på konservatoriet i Stockholm 1877-1883 og herefter på konservatoriet i Berlin hos Sauret og Scharwenka 1884-1886. Han var ansat som koncertmester ved Operaen i Stockholm 1889-1892.

I 1907 blev han kapelmester ved Dramatiska teatern. I 1887 havde han grundlagt den Aulinske kvartet. I 1902 stiftedes Stockholms Koncertforening med Aulin som dirigent, og 1909 blev han dirigent for Orkesterföreningen i Göteborg og for Sydsvenska filharmoniska föreningens orkester. Fra Aulins hånd foreligger tre violinkoncerter, forskellige kompositioner for klaver og violin samt nogle sange.

Kilder 
 

Klassiske komponister fra Sverige
Violinister fra Sverige
Dirigenter fra Sverige
Personer fra Stockholm
Svenskere i 1800-tallet
Svenskere i 1900-tallet
Medlemmer af Kungliga Musikaliska Akademien
Harald Holm (maler)

Harald Martin Hansen Holm (26. august 1866 i Horne ved Faaborg – 20. februar 1920 i Genova) var en dansk maler.

Harald Holm hørte til de fynske malere, og hans vej til kunsten gik, som mange andres, over Syrak Hansens hjem i Faaborg. 17 år gammel tog han til København for at gå i malerlære, og her fik han kontakt med Zahrtmanns skole, hvor han startede som model, men snart blev elev. Livet igennem var blomstermaleriet hans foretrukne virkefelt, stilleben med frugt og grøntsager et andet tilbagevendende motiv. Holm var alsidig inden for sin begrænsede motivverden, som han udforskede med entusiasme og med et veloplagt blik for de enkelte planters særpræg, han tegnede dem med stor sikkerhed, og foruden gyldenlakker malede han navnlig levkøjer, chrysanthemum, cinerarier og orkidéer.

Han er portrætteret af Peter Hansen på maleriet af Faaborg Museums indvielse 1910 (Faaborg Museum). Samme museum har fire billeder fra hans hånd, mens Statens Museum for Kunst har værket Orkidéer (1900) og Den Hirschsprungske Samling Levkøjer (1892).

Hæder 
 1897-98, 1902; Akademiets stipendium
 1899-1900 De Bielkeske Legater
 1900 Den Hielmstierne-Rosencroneske Stiftelse
 1900 Mention Honorable, verdenudstillingen i Paris
 1901, 1903 Den Raben-Levetzauske Fond

Kilder og eksterne henvisninger 
 
 DANSK BIOGRAFISK LEKSIKON 1932-44

Malere fra Danmark
Personer i Kraks Blå Bog (afdøde)
Personer i Dansk Biografisk Leksikon
Blomstermalere
Personer fra Fyn
Danskere i 1800-tallet
Danskere i 1900-tallet
Grøn buxbaumia

Grøn buxbaumia (Buxbaumia viridis) er et sjældent mos i Danmark på åben morbund og frønnet træ i skove. Det videnskabelige artsnavn viridis betyder 'grøn'.

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .

Eksterne henvisninger 

Buxbaumiaceae
Planter i Danmark
Danske arter i Habitatdirektivet
Giralda

Giralda () er oprindeligt en minaret, der blev ombygget til at være klokketårn for katedralen i Sevilla i det sydligste Spanien. Tårnet er 104½ meter højt og er det vigtigste symbol for Sevillas middelalderlige bydel.   

Tårnet blev påbegyndt opført efter et projekt af arkitekten Ahmad Ben Baso i 1184. Efter Ben Basos død fortsatte andre arkitekter på tårnet. Matematikeren og astronomen Jabir ibn Aflah tilskrives også ofte tårnets formgivning. Tårnet stod færdig den 10. marts 1198 med opsætningen af kobberkugler på tårnets top. Andre arkitekter har lånt af Giraldas formgivning, og har designet lignende tårne i samme tidsrum i hvad der nu er Spanien og Marokko. Tårnet på Koutoubia-moskéen i Marrakech fungerede som forbillede for Giralda og dets søstertårn i Rabat – Hassantårnet.

Eksterne henvisninger 

 Arkitekttegninger over Sevilla katedral og Giralda af Hernán Ruiz  

Tårne i Spanien
Etableret i 1198
Sevilla
Buxbaumiales

Buxbaumiales er en orden af mosser. Der er kun en enkelt familie. 

 Buxbaumiaceae

Kilder 
 Bernard Goffinet – Bryology (and Lichenology) Systematik

 
Mosordener
Ras Dashen

Ras Dashen eller Ras Dejen (også Ras Dashan; ge'ez ራስ ደሸን rās dāshen eller ራስ ደጀን rās dejen) er det højeste bjerg i Etiopien og det fjerde højeste i Afrika. Bjerget er 4.550 meter højt, og ligger i Simien nationalpark, nordøst for Tanasøen.

Bjerggrunden er basalt, og ifølge den svenske geograf Erik Nilsson er bjerget den østlige top af en stor vulkan, hvor den nordlige del er eroderet ned, ca. 1.000 meter af flere raviner som løber ud i Tekezéfloden. Vulkanens venstre del består af Bwahitbjerget (4.437 moh).

Det amhariske navn Ras Dejen skrives Ras Dashen af de etiopiske kortmyndigheder. Navnet betyder «vagtpost» eller «kejserens general».

Den første dokumenterede bestigning blev gjort af de franske officerer Ferret og Galinier i 1841; Det er dog muligt at befolkningen i området har nået toppen tidligere, da det er en overkommelig bestigning, og der findes både bygninger og græsningsområder i nærheden.

Eksterne kilder og henvisninger 

Bjerge i Afrika
Etiopiens geografi
Buxbaumiaceae

Buxbaumiaceae er en familie af mosser med kun en enkelt slægt.

 Buxbaumia

 
Mosfamilier
Grand Prix SAR La Princesse Lalla Meryem 2012 (damesingle)

Alberta Brianti var forsvarende mester, men tabte i første runde til Alexandra Cadanțu.
Kiki Bertens vandt turneringen ved at besejre Laura Pous Tió 7–5, 6–0 i finalen. Det var hendes første WTA titel.

Seedning

  Anabel Medina Garrigues (Kvartfinale)
  Svetlana Kuznetsova (Anden runde, træk sig med en skade)
  Petra Cetkovská (Kvartfinale)
  Yanina Wickmayer (Første runde)

<ol start="5">
  Simona Halep ''(Semifinale)
  Chanelle Scheepers ''(Anden runde)
  Klára Zakopalová ''(Første runde)
  Shahar Pe'er (Anden runde)</li>
</ol>

Finale

Top Half

Bottom Half

Kvalfikation
Seedning

  Anastasia Rodionova (Flyttet til hovedturneringen)
  'Melinda Czink (Kvalificeret)
  Mathilde Johansson (Kvalifikationsfinalen, Lucky Loser)
  Eva Birnerová ''(Anden runde)

<ol start="5">
 Karolína Plíšková ''(Anden runde)
 Lara Arruabarrena Vecino  ''(Anden runde)
 Yaroslava Shvedova ''(Anden runde)
 Aravane Rezaï ''(Anden runde)
 Garbiñe Muguruza Blanco (Kvalificeret)</li>
</ol>

Kvalificeret

  Garbiñe Muguruza Blanco
 ''' Melinda Czink

<ol start="3">
 ''' Arina Rodionova
  Kiki Bertens</li>
</ol>

Lucky Loser

  Mathilde Johansson

Kampe

1. Kvalifikations turnering

2. Kvalifiaktions turnering

3. Kvalifikations turnering

4. Kvalifikations turnering

Referencer
 Main Draw
 Qualifying Draw

WTA Tour 2012
GP Ouest-France 2012

GP Ouest-France 2012 var den 75. udgave af GP Ouest-France som blev afviklet den 26. august 2012. Løbet var 

248,3 km langt, med start og mål i Plouay, Frankrig. Det var sæsonens 24. løb på UCI World Tour 2012. Løbet blev vundet af Edvald Boasson Hagen, efter at han rykkede fra hovedfeltet på den sidste bakke før mål, og kunne kører over målstregen alene.

Udover de 18 ProTeams blev Argos-Shimano, Bretagne-Schuller, Cofidis, Europcar og Saur-Sojasun inviteret til at deltage.

Resultat 

UCI World Tour 2012
Bretagne Classic
Fejebakke

En fejebakke (også kaldet fejeblad eller  fejespån) er et håndholdt hjælpemiddel til at opsamle eventuelt støv og snavs fra gulvet. Fejebakken bruges oftest sammen med en kost eller håndkost. I private hjem er den almindelige model, der her er afbilledet, mest udbredt. Indenfor professionel rengøring er der mere fokus på arbejdsstillinger, hvorfor der her tillilge anvendes en langskaftet fejekost og ligeledes et fejeblad med langt, lodret skaft, så de foroverbøjede arbejdsstillinger undgås.

Det man ønsker opsamlet fra gulvet, fejes op på fejebakken som derefter tømmes i eventuelt affaldsspand.

Rengøringsartikler

fr:Pelle (outil)
Buxbaumia

Buxbaumia er en slægt af mosser med omkring 12 arter i verden, hvoraf to findes i Danmark. Slægten er opkaldt efter den tyske botaniker Johann Christian Buxbaum (1693-1730).

 Rundkapslet buxbaumia Buxbaumia aphylla
 Grøn buxbaumia Buxbaumia viridis

Kilder 
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. pdf-dokument
 Smith, A. J. E. The Moss Flora of Britain and Ireland, 2004, Cambridge University Press, 
 Jenssen, J. Ordbog for Gartnere og Botanikere, 1944, G.E.C. Gads Forlag, København

Mosslægter
Buxbaumiaceae
Nyt fra Vestfronten 3

Nyt Fra Vestfronten 3 (Part 1), er det tredje mixtape fra L.O.C.. Mixtapet blev udgivet i 2009, men kun som et midlertidigt album, hvorfor der kun er tre numre, og det kaldes for part 1. Det var gratis at hente de tre numre, ligesom det var tilfældet på de to foregående mixtapes – og det kunne altså kun hentes via nettet. De tre numre er lavet over tre tidligere sange af henholdsvis Jooks, Medina og Suspekt. Medina deltager desuden selv i sangen, og på grund af den store popularitet nummeret fik, lavede de sidenhen en længere sang sammen, over samme melodi, men med et ekstra vers af L.O.C.

Spor 

Album fra 2009
L.O.C.-album
Komatsu Limited

eller Komatsu (コマツ) () er en japansk multinational virksomhed der fremstiller bygge-, minedrifts- og militærudstyr, desuden fremstilles trykkemaskiner, lasere og termoelektriske generatorer.
Koncernen har sit hovedsæde i 2-3-6, Akasaka, Minato, Tokyo. Virksomheden er navngivet efter byen Komatsu i Ishikawa, hvor virksomheden blev grundlagt i 1917.

Komatsu er verdens næststørste fabrikant af konstruktionsudstyr og mineudstyr efter Caterpillar. Koncernen har fabrikker i Japan, Asien, Amerika og Europa.

Japansk 小松 ko matsu betyder "lille fyrretræ", navngivet efter Komatsu by i Ishikawa præfekturet.

Historie 
Komatsu Iron Works blev startet af Takeuchi Mining Industry som et datterselskab der skulle fremstille industrielt værktøj til moderselskabet. Komatsu blev efterhånden stor nok til at sælge til offentligheden og blev fraspaltet moderkoncernen 13. maj 1921 som Komatsu Limited.

Komatsu fremstillede sin første traktor til landbrugsformål i 1931. Gennem 1930'erne fremstillede Komatsu også traktorer til det japanske forsvar, desuden bulldozere, kampvogne og haubitser. Efter 2. verdenskrig tilføjede Komatsu civile bulldozere og gaffeltrucks til sin produktlinje. I 1949 begyndte produktionen af virksomhedens første dieselmotor. Væksten blev drevet af stor efterspørgsel på bulldozere i forbindelse med Japans genopbygning i 1950'erne. I august 1951 flyttets koncernens hovedsæde til Tokyo. I 1957 er teknologien så god at alle modeller benytter Komatsus egne motorer.

I 1964 blev Rioichi Kawai, søn af Yoshinari Kawai, præsident for Komatsu, og der påbegyndes eksport. I 1967 indtages det nordamerikanske marked..

Komatsu og Dresser Industries etablerede Komatsu Dresser for at fremstille mine-traktorer og relateret udstyr. Denne 50-50 fordeling af ejerskabet varede fra september 1988 til august 1994, hvor Komatsu købte Dressers andel. Komatsus mine-produkter blev efterfølgende videreført i 1997 under navnet Komatsu Mining Systems.

I 1989 opkøbtes en ejerandel i tyske Hanomag og i 2002 overtages virksomheden helt. Siden er Hanomag navngivet Hanomag Komatsu.

Produkter 

 Komatsu fremstiller en lang række entreprenørmaskiner bl.a. verdens største bulldozer, D575.

Kilder

Eksterne henvisninger 
 officielle website
  – A History of Komatsu Construction and Mining Equipment Volume One

Virksomheder i Tokyo
Etableret i 1921
Fremstillingsvirksomheder fra Japan
Entreprenørmaskiner
Køretøjsproducenter fra Japan
Multinationale virksomheder
Maskinteknikvirksomheder
Danmarks Kirkelige Mediecenter

Danmarks Kirkelige Mediecenter (DKM) er en nonprofit organisation, der hjælper kirker og værdibaserede organisationer med at kommunikere det, de tror på og brænder for. Konkret udmønter det sig blandt andet i hjemmesider, digitale løsninger, kalendersystem, film om kristne grundværdier og livets store spørgsmål, strategisk kommunikationsrådgivning, udvikling af grafiske profiler og publikationer samt afholdelse af kurser og workshops. 

Danmarks Kirkelige Mediecenter blev stiftet i 1988 som en erhvervsdrivende fond, der har til formål at fremme kommunikationen i den kirkelige og værdibaserede verden. Det betyder, at der hverken er ejere eller aktionærer, der skal have et overskud. Derimod bliver overskuddet brugt på at skabe ny inspiration og viden.

Kunderne omfatter blandt andet over 500 kirker, provstier og stifter samt Lego-fondene, Kristelig Arbejdsgiverforening, KFUM's sociale arbejde, Kirkeministeriet, Y's Men, Folkekirkens It, Samvirkende Menighedsplejer og mange flere. Derudover står DKM bag en lang række film til oplysnings-, formidlings- og undervisningsformål. Det drejer sig om bøger, film og hjemmesider om livets store spørgsmål - med børn og familier som omdrejningspunkt. Hovedpersonerne i disse materialer er tøjdyrene Snapper og Topper. Materialerne er gratis og tilgængelige for alle interesserede. Find dem på www.dkm.dk/børn eller på DKMs YouTube kanal. DKM står bl.a. også bag "Sigurd fortæller bibelhistorier" fra 2010.

Jubilæum

DKM havde den 1. oktober 2013 25 års jubilæum. I den anledning blev et nyt projekt med Sigurd og Snapper udgivet - kaldet "Sigurds Historier om at være til". Alle sogne og lokalafdelinger i de kirkelige børne- og ungdomsorganisationer fik gratis foræret Snapper-filmene. Dette for at opbygge og understøtte relationen mellem børnefamilierne og deres lokale kirke og for at styrke arbejdet med at formidle kirke, kristendom og tro til børn og familier.

Direktør

I april 2013 tiltrådte Helle Janderup Jensen som direktør for DKM. Helle har tidligere været indsamlingschef hos Kræftens Bekæmpelse, marketingchef hos Lego og marketingdirektør hos Merrild Kaffe. Hun har desuden som selvstændig gennem Janderup Management ydet strategisk rådgivning til små og mellemstore virksomheder i en årrække.

1. februar 2022 tiltrådte Susanne Bæk Hansen som ny direktør for DKM efter Helle Janderup. Susanne har en kommerciel og kreativ baggrund som leder, projektleder og kommunikationsrådgiver fra reklamebranchen, LEGO’s interne bureau og som selvstændig i familieejet grafisk kommunikationsvirksomhed.

Eksterne kilder og henvisninger 

 DKM's websted
 DKM's Youtube kanal
 Sigurd og snapper

Kirkelige Mediecenter
Fertin Pharma

Fertin Pharma A/S er en B2B-producent af farmaceutiske og nutraceutiske produkter baseret på orale og intra-orale leveringssystemer (herunder medicinsk tyggegummie). Firmaet holder til i Vejle, Danmark, men har faciliteter i både Indien og Canada. Fertin Pharma har på nuværende tidspunkt omkring 800 medarbejdere. I 2021 solgte kapitalfonden EQT og Bagger-Sørensen-familien virksomheden til Philip Morris International for 5,1 milliader dkk.

Organisation og ejerskab 
Administrerende direktør er Peter Halling. 
Bestyrelsesformand er Michael Henrik Thomsen.
I oktober 2021 var der 702 ansatte. 
Fertin Pharma er ejet af Claudio BidCo A/S, der er ejet af Claudio HoldCo A/S der igen er ejet af det New York-baserede firma PMI Global Services Inc.

Historie 
I 1978 købte Bagger-Sørensen Gruppen det svenske firma Fertin, der var kendt for deres V6-tyggegummi, som blev markedsført i Schweiz og Sverige. Fertin blev oprettet som et underselskab i Dandy-gruppen, og Fertins primære opgave var at udvikle medicinsk tyggegummi. Dandys eksisterende ekspertise på tyggegummiområdet fungerede således som udgangspunkt for Fertins udvikling af tyggegummi som medicindoseringssystem.

I begyndelsen af 1990’erne begyndte Fertin at producere nikotintyggegummi, hvilket hurtigt blev firmaets vigtigste produkt. I 2001 blev løsrivelsen fra Gumlink en realitet, da Fertin Pharma A/S blev et selvstændigt firma. I dag er Fertin Pharma en af verdens største producenter af nikotintyggegummi.

I 2004 åbnede Fertin Pharma en FDA-godkendt fabrik til produktion af nikotintyggegummi til det amerikanske marked. Således har Fertin nu fem produktionsområder, heriblandt også en gummibaseproduktion.

I 2011 åbnede Fertin et R&D-center i Mumbai, Indien, der er med til at udvikle nye tyggegummiprodukter.

I 2014 åbnede virksomheden et forskningscenter med fokus på hvordan nikotin virker i kroppen.

I 2015 åbnede virksomheden et cGMP produktionsanlæg i Goa, Indien

I 2017 køber kapitalfonden EQT Fertin Pherma; Bagger-Sørensen-familien geninvestere for 30% aktier.

i 2018 lancerer virksomheden en ny doseringsmetode: Zapliq - en hurtigopløselig tablet

i 2019 Opkøber Fertin Pharma MedCan Pharma og det canadiske produktionsanlæg Tab Labs

I 2021 blev virksomheden opkøbt af Philip Morris International.

Henvisninger

Eksterne kilder 
 fertin.com 

Lægemiddelvirksomheder i Danmark
Virksomheder i Vejle
Etableret i 2001
Basel II

Basel II er et sæt af finansielle regler introduceret af Basel-komitéen (BCBS) i 2004. Basel II-akkorden afløste Basel I fra 1988 for at skabe en international standard for bankregulering. 

Som en følge af Finanskrisen 2007-2010 er Basel II nu på vej til at blive afløst af et nyt regelsæt, Basel III.

Navnet kommer efter Basel-komitéen, der er baseret i Basel, Schweiz.

Eksterne henvisninger 
 Basel II: International Convergence of Capital Measurement and Capital Standards: A Revised Framework – Comprehensive Version Bank for intenational settlements 

 
Finansiel økonomi
Creative Commons Navngivelse/Del på samme vilkår

Creative Commons Navngivelse/Del på samme vilkår (CC-BY-SA) er en Creative Commons-licens, der rummer elementerne "Navngivelse" og "Del på samme vilkår", men ikke elementerne "Ingen bearbejdelser" eller "Ikke-kommerciel".

Elementer 
 "Navngivelse" (BY)
Dette element betyder at ophavsmanden har krav på at blive krediteret på en passende måde.

 "Del på samme vilkår" (SA)
Dette element betyder at bearbejdede versioner af værket kun må spredes videre, hvis de også er underlagt denne licens.

 "Ingen bearbejdelser" (ND)
Fraværet af dette element betyder at man gerne må fremstille og sprede bearbejdede versioner (naturligvis under hensyntagen til de øvrige elementer i licensen).

 "Ikke-kommerciel" (NC)
Fraværet af dette element betyder at andre gerne må udnytte værket og (evt. bearbejdede versioner af det) kommercielt.

Tre udtryksmåder 
Licensen udtrykkes (i lighed med de andre CC-licenser) på tre måder:
 "Commons Deed" – en kort beskrivelse af vilkårene
 "Legal Code" – den formelle version, altså den egentlige aftale
 "Digital Kode" – en maskinlæsbar gengivelse af licensen, så den kan benyttes af søgemaskiner og andre programmer.

Versioner 
Licensen er udkommet i en række versioner; den nyeste er version 3.0, mens version 4 er ved at blive udarbejdet. Den nyeste version, der er oversat til dansk og tilpasset dansk lovgivning, er version 2.5.

Kilde 
 ''Hvad er CC?" fra Creative Commons

Licenser
Jay E. Adams' bibliografi

Dette er en liste over publikationer af Jay E. Adams.

Jay Edward Adams (født 30. januar, 1929) er en amerikansk, reformeret kristen som har skrevet mere end 100 bøger. Hans bøger er blevet oversat til 16 sprog, og han har en doktorgrad i prædiken.

Dåb

Rådgivning

Eskatologi

Prædiken

Andet

Kilder 

Personalbibliografier
William Harrison Ainsworths bibliografi

Dette er en liste over publikationer af den engelske historiske romanforfatter William Harrison Ainsworth.

Romaner

Andet 
 December Tales. London: G. & W. B. Whittaker, 1823 
 The Combat of the Thirty: From a Breton lay of the fourteenth century; with an introduction, comprising a new chapter of Froissart. London: Chapman & Hall, 1859

Kilder 
Notes

Bibliografi
 Carver, Stephen James (2003) "Ainsworth, William Harrison" in: The Life and Works of the Lancashire romanist William Harrison Ainsworth 1805-1882. Lewiston: Edwin Mellen Press 
 Ellis, S. M. (1911) William Harrison Ainsworth and his Friends. 2 vols. London: John Lane. ("Bibliografi af værker af William Harrison Ainsworth": v. 2, p. 345-383) 
 Locke, Harold (1925) A Bibliographical Catalogue of the Published romans and Ballads of William Harrison Ainsworth. London: Elkin Matthews 

Personalbibliografier